金花古廟 (廣州長洲)

金花古廟係中國廣東廣州嘅一間古廟，喺黃埔區長洲金洲北路福聚坊大街26號。佢既屬廣州市嘅文物，又係廣州地區目前發現得最完整嘅金花廟。

間廟喺每年農曆四月十七都有紀念金花娘娘嘅「金花誕」。

史

間廟落成之時雖已無從考證，但根據間古廟嘅四嚿古碑記載，最早嗰嚿喺道光八年出現，最遲嗰嚿喺光緒二年出現，重有嚿喺道光十七年同埋咸豐七年做過重修工作。2002年9月俾廣州市人民政府公佈為登記文物。2007年11月26號，黃埔區人民政府出20萬蚊嚟修繕間古廟，直到2009年5月11號重新開放，同時恢復返停咗個幾世紀嘅金花誕。2008年12月19號被列為市級文物。2014年10月將古廟面前嘅廣場做過大整修，直到2015年5月搞掂。

風格
間廟比較細，面闊5.5米，通深14.65米，面積80.58平方米。面闊一間深兩進。正門上邊有「金花古廟」四字。廟門由花崗岩整成。

類:廣州古蹟
類:黃埔區
類:長洲 (廣州)